Гипертиреоз

Гипертиреоз яки Тиреотоксикоз — тиреоид гормоннарының артык бүленеп чыгуы  өчен килеп чыккан халәт. Гравес чире (гипертиреозның иң еш сәбәбе) — IgG  антитәнчекләре калкансыман биздәге тиреотроп гормон (ТТГ) рецепторлары белән  бәйләнеп тиреоидлы гормоннан бүленеп чыгуына китерүче аутоиммун чир.  Чир хатын-кызларда еш очрый һәм башка  аутоиммун чирләр белән белән бергә була ала.

1.    Гомернең 3-4 дистәсендә яхшы аппетитка карамастан  тән авырлыгын югалту, ешайган тәрәт, тирләү, эсселекне түзмәү, нервозлык,  ярсучанлык, йөрәк еш тибү, хәлсезлек һәм ару хисе белән билгеләнә.

2.      Билгеләре

а) тышкы:

-       калкансыман  бизенең таралып зураюы (рәс. 24.42а), кулларның бераз калтыравы, учларның эритемасы,  җылы һәм тирле тире;"

-       бармакларның ахыр  фалангаларының калынаюы (калкансыман акропатия) (рәс. 24.42б) һәм ониколизис  (Плуммер тырнаклары);

-       претибиаль  микседема тиренең инфильтрациясеннән гыйбарәт һәм  аякның алгы өслегендә кабарынкы төерчәләр  булу һәм аларның табанның артына күчүе белән сыйфатлана (рәс. 24.42в).

-       алопеция һәм  витилиго;

-       сеңер рефлекслары  көчәйгәндә проксималь мускулларның көчсезлеге;

б) йөрәк-кан  тамырлары:

-       синуслы  тахикардия, йөрәкалды фибрилляциясе, карынчыклы экстрасистолия;

-       югары йөрәк атуы  белән йөрәк җитешсезлеге.

3.     Тикшеренүләр калкансыман биз дисфункциясен  ачыклауга, ирекле Т3, Т4, ТТГ, тироксин бәйләүче  глобулинны һәм тиреоид-кузгатучы иммуноглобулин дәрәҗәсен билгеләүгә юнәлгән.

4.     Дәвалау. Карбимазол, прорилтиоурацил,  пропранолол, радиоактив йод куллану, өлешчә тироидэктомия башкару мөмкин.

5.      Офтальмологик  күренешләре

а)    еш:  кабаклар ретракциясе, хемоз һәм экзофтальм;

б)   еш  булмаган: өске лимбаль кератоконъюнктивит , коры кератоконъюнктивит һәм  диплопия;

в)    сирәк:  оптик нейропатия һәм хориоидея җыерчыклары.

 Искәрмәләр 

 Чыганаклар 


Төркем:Медицина
Төркем:Әлифба буенча авырулар